Са Фрушке Горе
Са Фрушке Горе ...

Са Фрушке Горе поток се слио, 

У њему чисти сребрни вали,' 

Он ми је гласник вес'о и мио,

—  О, теци, теци, поточе мали!

Добро ми дош'о, гласниче лепи 

Живота сличног са самим рајем, 

За којим срце чезне и стрепи, 

Са топлим сунцем и цветним мајем!

Срећни те часи на поклон дали,

—  О теци, теци, поточе мали!

Напомене 

 Ова песма је објављена у: Правда, 1904, божићњи број.

Извори 

 Јован Грчић Миленко: Целокупна дела, страна 263, Библиотека српских писаца, Народна просвета.

Јован Грчић Миленко